Yer sayyorasida 13—14-oktabr kunlari magnit bo‘roni kutilmoqda

Yerda 13—14-oktabr kunlari magnit bo‘roni yuz berishi kutilmoqda. Bu haqda “Fobos” ob-havo markazi ma’lumotlariga asoslanib, “RIA Novosti” xabar bermoqda.

“Yaqin kunlarda Yerga Quyosh shamolining yangi miqdori yetib keladi, bu esa navbatdagi magnit bo‘roniga sabab bo‘ladi. Mazkur hodisa 13—14-oktabr kunlari sodir bo‘ladi”, — deyiladi xabarda.
Shuningdek, 11,12 va 15-oktabr kunlari ham magnit bo‘ronining ta’siri sezilishi mumkin.
Magnit bo‘roni aloqa vositalarining ishlashiga ta’sir ko‘rsatishi mumkin. Bu kunlarda texnik nosozliklar va avariyalar yuzaga kelish ehtimoli ortadi. Aksariyat kishilar, ayniqsa ta‘sirchan fe’l-atvor sohiblari o‘zlarini noqulay his etadi.